JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
ÜRO Peaassamblee mõistis hukka holokausti eitamise
Valitsus mõraneb taas kodakondsusseaduse asjus
2021 oli halb antisemitismi aasta
ÜRO Peaassamblee kiitis 20. jaanuaril toimunud istungil heaks
Iisraeli algatatud resolutsiooni,
mis mõistab hukka holokausti eitamise või selle ajaloo moonutamise.
Resolutsioon kiideti heaks väga erilisel päeval,
sest toona möödus täpselt 80 aastat Wannsee konverentsist,
kus Natsi-Saksamaa juhid
koordineerisid juudi küsimuse lõpliku lahenduse teostamise.
See oli teine Iisraeli algatatud resolutsioon, mis vastu võeti.
Seal tõdetakse muuhulgas, et holokaust,
mis viis ligi 6 miljoni juudi mõrvani, kellest 1,5 mln olid lapsed,
hõlmas ligi kolmandikku kõigist toonastest juutidest maailmas.
Lisaks neile tapeti ka miljoneid teisi rahvusi,
vähemusi ning muid sihtrühmi ja isikuid.
Sündmus peab olema igavene hoiatus kõigile inimestele viha, fanatismi,
rassismi ja eelarvamuste ohtude kohta, kinnitas resolutsioon.
Resolutsiooni ajastus tabas märki ka muus osas,
sest vaid kahe päeva eest,
27. jaanuaril, tähistati ülemaailmset holokaustiohvrite mälestuspäeva.
Pinged Iisraeli koalitsioonivalitsuses
on kasvanud seoses ettevalmistustega nn kodakondsusseaduse hääletuseks,
eriti pärast seda, kui valitsuspartner, vasaktiiba esindav Meretz
torpedeeris seaduse esimest lugemist.
Israel Hayom'i väljaande teatel kavatseb siseminister Ayelet Shaked
tuua kodakondsusseaduse uue lisa Knessetisse heakskiitmiseks,
kohe kui selle kiidab heaks valitsuse ministrite seadusandluskomisjon.
Nn perede ühendamisseaduse mõte on takistada araabia perede voolu
palestiinlaste hallatavailt aladelt Iisraeli territooriumile.
Juudas ja Samaarias elavad kümned tuhanded araablased
on seadust kasutades võinud saada Iisraeli kodakondsuse juba aastaid.
Valitsuspartei Meretz püüab seaduse käsitlemist Knessetis pidurdada,
paludes pidevalt edasi lükata selle teemalist arutelu,
mille abil võidaks takistada hääletust parlamendis.
Kodakondsusseaduse vastuvõtmata jätmine
oli üks praeguse koalitsiooni esimesi suuri ebaõnnestumisi
peagi pärast selle loomist.
Siseministrina eelnõu eest vastutav Shaked on siiski kinnitanud,
et kiidab seaduse heaks, kuigi ülemkohus otsustas,
et siseministeerium ei saa jätkata oma varasemat poliitikat
ja takistada araablaste kolimist Iisraeli perede ühendamise kaudu.
2021. a oli viimase kümnendi kõige anitsemiitlikum aasta,
räägib igaaastane juudi ühenduste avaldatud antisemitismi raport.
Iga päev möödunud aastal
toimus keskmiselt vähemalt 10 antisemitismiga seotud intsidenti,
räägib Maailma Sionistliku Organisatsiooni WZO
ja juudi ühenduste avaldatud igaaastane antisemitismiraport.
Kuigi sündmuste keskmine arv päevas oli sellest klassist,
on tegelik arv olnud tõenäoliselt palju suurem,
kuna paljud juhtumid jäävad raporteerimata.
Loomult tähtsaimad antisemiitlikud juhtumid olid grafitid,
haudade rüvetamine, vandalism ja propaganda,
kuid füüsiline ja sõnaline vägivald
moodustasid siiski pea kolmandiku kõigist juhtumeist.
Lisaks puudusid statistikast kõik antisemitismiga seotud mõrvad.
Suur osa mainitud juhtumeist
langesid kokku samal ajal toimunud tähtsate juudi pühade
või islamile tähtsate tähtpäevade või sündmustega.
Euroopal on statistika osas juhtroll kõige antisemiitlikuma kontinendina,
sest ligi pooled kõigist intsidentidest toimusid just vanal mandril.
Teisel kohal nimekirjas on Põhja-Ameerika ca 30%ga.
Ka Ühendkuningriigis nähti murettekitavalt suurt kasvu,
eriti Kanadas ja ka Austraalias.
Presbüteri kirikus tähtsat positsiooni omav pastor süüdistas pühapäeval,
23. jaanuaril Iisraeli palestiinlaste orjastamises,
ja Ameerika juute selles,
et nad pole teinud piisavalt selle ärahoidmiseks.
Kestev okupatsioon Palestiinas ja Iisraelis on 20. sajandi orjus
ning see tuleks lõpetada koheselt, ütles pastor dr J. Herbert Nelson,
USA Presbüteri Kiriku Peaassamblee ametnik.
Kui arvestada juutide tagakiusamise ajalooga, ei tohiks olla ebaselgust
teiste inimeste eetilise, moraalse ja dehumaniseeriva marginaliseerimise
ja orjastamise suhtes, mainis ta oma jutluses.
Nelson esitas mainitud märkuse Martin Luther Kingi päeva kõnes,
mis avaldati hiljem Presbyterian Church USA netilehel.
Ameerika Ühendriigid peavad suurt mõju avaldama,
nimetades seda ebaõiglust nii ebamoraalseks kui sallimatuks,
jätkas ta.
Loodan samuti, et USA juudikogukond avaldab mõju üleskutsele
ühineda USA valitsusega selle orjastamise lõpetamises.
Juudi juhid ja ühendused esitasid jõulisi vastulauseid
mainitud avaldustele, mis kõlasid vaid üks päev pärast seda,
kui relvastatud terrorist
võttis Texase sünagoogis pantvangi neli juuti.
Juudid said turvaliselt vabaks, kuid teo sooritaja hukkus.
Mullu suvel teatas mitmerahvuseline kontsern Unilever
Iisraeli Ben&Jerry'se tütarfirma Avi Singeri omanikule,
et nad ei tohi enam müüa populaarset jäätist
Juuda ja Samaaria juudi asundustes.
Nii avaldavat Unilever vastuseisu Iisraeli okupatsioonile.
Otsus tekitas Iisraelis raevuka vastulausete laine,
mil õnnestus õhutada ka mitmete USA osariikide valitsusi
rakendama Unileveri vastu karistusmeetmeid.
New York, Illinois, Texas ja paljud teised likvideerisid kiiresti
toiduhiiuga seotud investeeringud ja pensionifondid.
Iisraeli Kanal 12 raporteeris see nädal, et nende meetmete tulemusel
on Unileveri aktsiakursi langus olnud kohati 20,7 % miinustes,
mis tähendab kontsernile ca 26 mlrd USD suurust kahjumit.
Sisemnister Ayelet Shaked märkis,
et see ei tohiks olla üllatuseks kellelegi, kes Piiblit tunneb.
"Sest ma õnnistan neid, kes sind õnnistavad
ja nean neid, kes sind neavad."
Iisraeli boikoteerimine ei tasu ära, mainis minister Twitteris.
Ravimifirma Pfizeri tegevjuht Albert Bourla
väljendas nädala eest Iisraeli televisioonile antud intervjuus usku,
et maailm naaseb mõne kuu pärast peaaegu normaalsesse seisu.
Tema juhitav ravimifirma kavatseb toota korra aastas vaktsiini,
mis katab kõik koroonaviiruse eri variandid.
Holokausti üleelanute järeltulijast Bourla ütles lisaks,
et viirust ei saa täielikult hävitada.
"See jääb meiega ka tulevateks aastateks,
kuid peaksime suutma naasta normaalse elu juurde mõne kuuga."
Ta rõhutas siiski, et edaspidigi tuleb erandeid,
nagu Omicron, kuid suudame neid kontrollida.
Ta rääkis, et Pfizer töötab hetkel vaktsiini kallal
Omicroni-variantide vastu,
kuid ennustas, et mutatsioone tuleb veelgi.
Bourla rääkis ka telekanalile,
et on regulaarselt paljude vaktsiinivastaste sihtmärgiks,
kes avaldavad internetis tema kohta valeinfot
ja saadavad talle ähvarduskirju.
Ta ütles, et vaktsiinivastased olevat valelikult väitnud,
et tema naine suri ja see olevat johtunud sellest,
et ta oli sundinud teda vaktsineerima.
Kahjuks on väike hulk inimesi, kes arvavad saavat kasu sellest,
et levitavad valeinfot, mainis Bourla lõpetuseks.
Kaht peaaegu järjestikust maavärinat Põhja-Iisraelis umbes ööpäeva jooksul
oli tunda ka Jordaanias,
kus mõõdeti isegi kümmekond väiksemat järelvärinat.
Mõlema maavärina epitsentrid asusid veidi Kinnereti järvest lõunas
ja klassifitseeriti vähetähtsateks,
sest ulatusid Richteri skaalal vaid 4 pallini.
Ettevalmistused suuremateks maavärinateks
on Iisraelis üldiselt halvad,
kuid nüüd on võimud mures võimaliku suurema maavärina suhtes,
sest vaid kahe nädala eest toimus lähedalasuval Küprosel
ligi 7-palline maavärin.
Iisraeli usuringkonnad
tegid neist sündmustest peaaegu koheselt järeldusi,
mis viitavat Messia peatsele saabumisele.
Kristlaste seas ollakse mainitud järelduste tõlgendamises
siiski veidi ettevaatlikumad.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee